
Beléptető rendszerek biztonságának vizsgálata

Dolgozatom témája a beléptető rendszerek általános rendeltetése, gyakorlati működése, megbízhatósága, biztonságossága. Mindezeket szeretném definíciókkal, jogszabályokkal és gyakorlati példákkal bemutatni.
Dolgozatom első részében szeretnék kitérni a biztonságra, mint fogalomra általánosan, annak jellemzőire és tulajdonságaira. Később foglalkozom a beléptető rendszerrel, annak konkrét részeivel és működésével. Igyekszem ezek felépítését biztonsági szempontból vizsgálni (fizikai, személyi és információbiztonság). Szeretném bemutatni továbbá a témát a támadó oldaláról is, vagyis hogy hogyan lehet a védelmet megszüntetni, kijátszani, felülírni, illetéktelenként átjutni egy beléptetési ponton. Elméletben felvázolom lehetőségeket a biztonság hatásfokának növelésére, javítására, hogyan érdemes egy adott objektum tulajdonságainak függvényében kialakítani a lehető leggazdaságosabban beléptető rendszereket.
Végezetül gyakorlati példán mutatom be a beléptetés működését, hibáival együtt, előnyeit, hátrányait, mindennapi feladatait. 



